google/wiki40b huggingface dataset:
Transilvaania vürstkond (1570–1711)

Transilvaania vürstkond

Sajandeid valitsesid täna Transilvaaniana tuntud ala mitmed erinevad rahvad, alates roomlastest, madjaritest, Habsburgidest ja Osmanitest kuni valahhideni. Transilvaania vürstkond loodi aastal 1570, kui János II loobus Speyeri lepinguga (jõustati aastal 1571) nõudmisest olla Ungari kuningas, kuid ta sai Transilvaania vürstiks. Leping tunnistas ka, et Transilvaania vürstkond kuulub avalik-õiguslikus mõttes Ungari kuningriiki.

Rahvastik

Aastani 1691 valitses Transilvaaniat Unio Trium Nationum; kolm riikimoodustavat rahvust olid ungari aadel, saksi linnakodanikud ja seekeli talupoeg-sõdurid, kusjuures peamine rahvus, õigeusklikud rumeenlased, olid mistahes kodaniku- ja poliitilistest õigustest ilma jäetud.
"Kolme rahvuse" koalitsioon säilitas oma seadusliku esindusmonopoli vürsti alluvuses, nagu enne keskaegse Ungari kuningriigi lõhenemist. Dennis P. Hupchicki järgi, kuigi ungari avamaalaste ja seekeli mägilaste vahel oli juhuslikke kokkupõrkeid, olid nad ühendatud "madjarite" alla ja moodustasid sakside toetusega ühisrinde valdavalt rumeenlastest talupoegade vastu.
Ametlikke rahvaloendusi infoga Transilvaania rahvastiku kohta on läbi viidud 18. sajandist, kuid rahvuslik koostis oli erinevate kaasaegsete hinnangute subjekt.
Antun Vrančić (Antonius Verancsics) (1504–1573) kirjutas Transilvaania asukate ja rumeenlaste kohta: "maa on asustatud kolme rahvusega, seekelid, ungarlased, saksid; ma lisaks veel rumeenlased, kes, kuigi on pigem arvukamad [teistest(?)], ei oma vabadust, aristokraatiat, isiklikku vabadust, peale väikese hulga, kes elavad Haţegi ringkonnas, kus oli nende jutu järgi Decebaluse pealinn, ja kes said siin sündinud János Hunyadi ajal aristokraadi staatuse, kuna osalesid alati võitluses türklaste vastu. Teised [rumeenlased] on kõik lihtinimesed, ungarlaste pärisorjad ja neil pole oma kohta, levinud kõikjale, üle kogu maa" ja elasid "õnnetut elu".
Dennis P. Hupchicki järgi olid rumeenlased arvukaim rahvas piirkonnas Stefan Batory valitsusajal (16. sajand). George W. White järgi moodustasid aastal 1600 rumeenlased, kes olid peamiselt talupojad, rohkem kui 60% rahvastikust. Seda teooriat on toetanud Ion Ardeleanu, kes märgib, et rumeenlased moodustasid Mihai Vapra ajal "ülekaaluka enamuse".
Teisest küljest kinnitavad Károly Kocsis ja Eszter Kocsisné Hodosi, et ungarlased oli kõige tähtsam etniline rühm enne 17. sajandi teist poolt, kui rumeenlased neid ületasid. Nad väidavad järgmist rahvastiku struktuuri: aastal 1595, kogu rahvaarvust 670 000 olid 52,2% ungarlased, 28,4% rumeenlased, 18,8% sakslased. Aastal 1660 elas Miklós Molnári järgi vürstkonnas (sealhulgas Partium) 955 000 inimest ja rahvastik koosnes 500 000 ungarlasest (sealhulgas 250 000 seekelit), 280 000 rumeenlasest, 90 000 sakslasest ja 85 000 serblasest, ukrainlasest ja muust.
Aastal 1720 olid kogurahvastikust 806 221 inimest 49,6% rumeenlased, 37,2% ungarlased, 12,4% sakslased. Benedek Jancsó hinnangul oli 18. sajandi alguses Transilvaanias 250 000 rumeenlast, 150 000 ungarlast ja 100 000 saksi.
Michael Mann (sotsioloog)

Michael Mann (sündinud 1942 Inglismaal) on Los Angelese California Ülikooli (UCLA) sotsioloogiaprofessor ja Belfasti Queeni Ülikooli külalisprofessor. Mannil on nii inglise kui ka USA kodakondsus. Ta sai B.A. modernses ajaloos Oxfordi Ülikoolis 1963. ja D. Phil. sotsioloogias 1971. aastal.
Mann on olnud sotsioloogiaprofessor UCLA-s alates 1987. aastast. 1977–1987 pidas ta loenguid Londoni Ülikoolis. Samuti kuulub ta ajakirja Social Evolution & History Journal toimetusse.
1984. aastal Mann avaldas oma töö "The Autonomous Power of the State: its Origins, Mechanisms, and Results" ajakirjas European Journal of Sociology, mis sai aluseks uuringutele tänapäeva riigi institutsioonilise võimu despootsusest.
Manni kuulsaim töö on "The Sources of Social Power and The Dark Side of Democracy", mis räägib 20. sajandi Armeenia genotsiidiist Türgis, natsistlikust genotsiidist ja Rwanda hutude vastastest kampaaniatest. Tal on ilmunud ka "Incoherent Empire", kus ta ründab USA terrorismivastast sõda kui kohmakat uusliberalismi eksperimenti.
Marina ja kapten

Lühikirjeldus

Marina (Ximena Navarrete) elab koos oma ema Beatriziga (María Sorté) Mexicos. Marina isa suri, kui Marina oli alles väike tüdruk. Kui Marina ema tervis halveneb, pakub Mercedes (Daniela Romo) Marinale töökohta ühes väikeses mereääres külas. Ja Marina võtab emale mõeldes selle töö vastu. Külas kohtub ta oma elu armastusega, kapten Damian Fabrega (William Levy). Kuid Marinat ja Damiani ootavad teel õnnele ees suured katsumused. Ka vaatajat ootavad ees paljud saladused ja valed.
Fidži meri

Fidži meri on saartevaheline meri Vaikse ookeani edelaosas. Piirneb põhjas Fidži saarte, idas Kermadeci saarte ja lõunas Uus-Meremaaga ning edelas Tasmani mere ja läänes Korallimerega. Mere pindala on 3 177 000 km².
Fidži merd loetakse mereks tinglikult seoses suure nõo olemasoluga. Nõo keskmine sügavus on 2741 m, suurim sügavus on 7633 m. Pinnavee temperatuur on lõunaosas 18...23°C, mere põhjaosas kuni 25...28°C. Soolsus on 34,9...35,5‰. Pinnamood on liigestatud, esinevad allveemäestikud ja vulkaanid.
Suurim sadam on Suva (Fidži).
Thomas Jeffersoni arhitektuurimedal

Thomas Jeffersoni Fondi arhitektuurimedal (inglise keeles Thomas Jefferson Foundation Medal in Architecture) on iga-aastane auhind, mida alates 1966. aastast annavad ühiselt välja Thomas Jeffersoni Fond ja University of Virginia School of Architecture väljapaistvate teenete eest arhitektuuris. Auhind on nimetatud Thomas Jeffersoni auks.
Valdav osa auhinna saanutest on arhitektid. Laureaatide hulgas on arhitektuuriprofessor Cecil Balmond, arhitektuuriajaloolased Nikolaus Pevsner ja Vincent Scully, arhitektuurikriitik Ada Louise Huxtable, installatsioonikunstnik Robert Irwin, Norra poliitik Gro Harlem Brundtland, New Yorgi linnapea John Lindsay, filantroop Paul Mellon, Porto Cervo kuurordi loomise eestvedaja, multimiljonär prints Shah Karim Al Hussaini, sotsioloog Lewis Mumford, ajakirjanik Jane Jacobs ning keskkonnategelane, teadlane ja eetik Edward Osborne Wilson.
OnePlus 6

Ajalugu

2018. aasta märtsis teatati, et telefonil on "sälk", kuid on ka võimalus seda varjata. 2. aprillil 2018 kinnitati, et OnePlus 6 lisatasu väljaandes oleks Snapdragon 845 protsessor, 8 GB RAM ja 256 GB sisemälu.
OnePlus avas OnePlus 6 jaoks foorumid 2018. aasta aprillis.
Nädal pärast seda, kui Oneplus 6 tuli müügile, tunnistas OnePlus tarkvara vea, mis põhjustas telefoni helide täieliku vaikimise, kui telefonikõne lülitati valjuhääldile. See lahendati hiljem 5.1.6 tarkvaravärskenduses.

Tehnilised andmed

Klaas kerega, mis erineb oma eelkäijatest, telefon sisaldab 6 või 8 GB RAM-i, Snapdragon 845 ja valikuliselt kas 64, 128 või 256 GB UFS 2.1 salvestus mahtu. See on veidi suurema (võrreldes OnePlus 5T-ga) AMOLED 2280 × 1080 ekraaniga, millel on väljalõige või "sälk" eesmise kaamera, andurite, kuulari ja märgutule LED`i jaoks . OnePlus 6 kasutab kaaneklaasina 2,5D Corning Gorilla klaasi 5-te ja toetab Bluetooth 5.0 ja NFC-d.
OnePlus 6-l on kaks tagaküljega kaamerat. Peamine kasutab Sony IMX 519 andurit koos OIS-iga, samas kui teine kaamera kasutab Sony IMX 376K andurit portree režiimi jaoks.
Telefon on määratud olema tolmu-, pritsimis- ja veekindel, kuid seda ei ole sertifitseeritud IP-koodiga ja OnePlus soovitab seadet vee alla mitte panna. Garantii ei kata veekahjustusi.
Telefonil on paremas servas alarmi liugur, millel on 3 teavitusprofiili: vaikne, vibreeriv ja helin.
Telefonil on neli värvi varianti: peegel must, kesköö must, siidvalge ja punane.

Tarkvara

Android 8.1 abil käivitatud OnePlus 6 kasutab OxygenOS-i liidest. Võimalus osaleda Android Pie beetaversioonis oli saadaval alates välja tulekust. Android Pie'il põhinev OxygenOS 9.0 lõplik versioon ilmus 21. septembril 2018.
Werner Bergengruen

Werner Max Oskar Paul Bergengruen (16. september 1892 Riia, Liivimaa kubermang, Venemaa Keisririik – 4. september 1964 Baden-Baden, Saksamaa) oli baltisaksa päritolu saksakeelne kirjanik, luuletaja, prosaist ja tõlkija .

Elulugu

Sündis Riias arsti perekonnas. 1903. aastal saatsid vanemad ta Saksamaale õppima. Võttis Saksa armee koosseisus osa Esimesest maailmasõjast. Hiljem töötas Bergengruen ajakirjanikuna, alates aastast 1927 vabakutselise kirjanikuna Berliinis ja Münchenis. Teise maailmasõja aegu siirdus Tirooli, pärast seda Zürichisse ja Rooma. Aastal 1958 naasis ta Saksamaale ja asus elama Baden-Badeni.

Looming

Lüürikuna on ta avaldanud muu hulgas natsirežiimi ajal illegaalsena ilmunud luulekogu "Dies irae" (1945), prosaistina – ajaloolised romaanid "Suurtürann ja kohus" (1935) ja "Nii taevas kui ka maa peal" (1940).
Andmete varundamine

Ajalugu

Perfokaart on kartongist kaart, mis oli 19. sajandil kangastelgede juhtimiseks mõeldud informatsiooni kandja. 20. sajandi alguses kasutati neid ka arvutusmasinate sisend- ja väljundmeediumitena. Samuti olid perfokaardid ka arvutusmasinate salvestusmeediumid, mida võib lugeda ka üheks varundamise võimaluseks.
Ajalooliselt suure tähtsusega oli 1970. aastatest kuni 1990. aastateni diskett ehk flopi, mida kasutati varukoopiate tegemiseks ja isegi operatsioonisüsteemide hoiustamiseks. Pärast diskette tulid kasutusele CD-plaadid, mille mahutavus oli palju suurem.
Üheks oluliseks andmevarunduskandjaks oli 1950. aastatel hoo sisse saanud magnetlint, mida on võimalik tänase päevani kasutada videokaamerate salvestusmeediumina. Algselt olid magnetlindid kasutusel video- ja helisalvestuseks. Hiljem olid nad kasutusel ka varundamise puhul. Omal ajal olid magnetlindid suurepärased vahendid andmete varundamiseks, kuna omasid piisavalt suurt salvestusruumi.

Eemalt varundamine

Eemalt varundamine (inglise keeles Off-site backup) on pigem varundamise metoodika kui varunduse tegemine. Seda võib võrrelda lokaalse varundamisega, mille käigus andmed kopeeritakse välistele seadmetele. Ainuke vahe on see, et andmekandjad ei paikne algandmete juures. Sellise varundamismetoodika kasutamise puhul on varundus eemal kontorist ja kodust. Varundus võib olla mõnes teises arvutis, millega on võimalik ühenduda läbi interneti. Samuti võivad olla sellise metoodika kasutamise puhul andmed varundatud mõne sõbra või tuttava poole, mis on hea võimalus andmeid kaitsta ohtude eest.
Jeffersoni vald

Jeffersoni vald (Jefferson Parish) on vald USA-s Louisiana osariigis. Geograafilised koordinaadid on 29° 30′ N, 90° 2′ W
Maakonna halduskeskus on Gretna ja suurim linn Kenner.
Maakonna pindala on 1663 km², millest 870 km² moodustab veepindala.
Elanike arv oli 2010. aasta rahvaloenduse järgi 432 552. Aastal 2000 oli elanike arv 455 466.

Ajalugu

Jeffersoni vald moodustati 11. veebruaril 1825. aastal Orleansi maakonna osast. Vald sai nime kolmanda Ameerika Ühendriikide presidendi Thomas Jeffersoni järgi.
Kõrre tänav (Rakvere)

Kõrre tänav on tänav Rakveres.
Umbtänava pikkus on 65 m ja see paikneb Tammiku linnaosas. Tänav asub Rakvere Vallimäe oosi läänekülje lõunaosas, piirkonnas, kus paikneb Rakvere tammik. Tänav saab alguse Õie tänavalt.  
Rakvere Tammiku linnaosa on kujunenud välja 20. sajandi teises pooles, linnaosas paiknevad põhiliselt ühepereelamud. Tänavad kannavad linnaosale iseloomulikke looduslikke nimetusi.
Karen Pryor

Õpingud ja töö

Karen Pryor lõpetas Cornelli ülikooli. 
Taylor A. Pryor ("Tap" Pryor), K. Pryori esimene abikaasa, asutas mereloomade keskuse Hawaii's Sea Life Park and Oceanic Institute   ning 1963. aastal alustas Karen Pryor seal treenerina. 
Karen Pryor pooldas B. F. Skinneri ja Konrad Lorenzi vaateid ning jõudis delfiinidega töötades positiivse kinnistamise ja klikkertreeningu põhimõteteni. Ta on kirjutanud loomade käitumisest ja treenimisest, alates 1987. aastast pidanud koerte treenimise seminare ja loenguid ülikoolides ning olnud USA valitsuse mereimetajate spetsialist ja konsultant . Lisaks on ta loomatreenerite koolitamise keskuse Karen Pryor Academy for Animal Training & Behavior (KPA) rajaja.
Varbla vald

Külad

Varbla vallas oli 40 küla: Allika, Aruküla, Helmküla, Haapsi, Hõbesalu, Kadaka, Kanamardi, Kidise, Kilgi, Koeri, Korju, Kulli, Käru, Maade, Matsi, Mereäärse, Muriste, Mõtsu, Mäliküla, Nõmme, Paadrema, Paatsalu, Piha, Raespa, Raheste, Rannaküla, Rauksi, Rädi, Saare, Saulepi, Selja, Sookalda, Tamba, Tiilima, Tõusi, Täpsi, Vaiste, Varbla, Õhu ja Ännikse küla.
City Arena Tallinn

City Arena Tallinn on Tallinnas aadressil Tatari 58 asuv siseseikluspark. Pargi suurus on 1400 m². See on ühtlasi Baltimaade suurim siseseikluspark. Parki haldab City Arena OÜ.
Pargis on muu hulgas siseseiklusrada SegTrack Segway, ronimisseikluspark Spider Park ja minigolfirada Neon Minigolf.
Leipzig

Ajalugu

Leipzigit on mainitud esmakordselt 1015. aastal (urbs Libzi), kui seal asus slaavlaste asula. Leipzigil on linnaõigused alates 1165. aastast.
Aastal 1409 asutati Leipzigi ülikool.
Aastal 1813 toimus linna lähedal Leipzigi lahing ehk Rahvastelahing, kus Napoleoni väed said lüüa.
Ploidsus

Ploidsus (inglise ploidy) on samatüübiliste ehk homoloogiliste kromosoomide või liigiomaste kromosoomikomplektide kordsus indiviidi (raku) kromosoomistikus.
Enamiku eukarüootsete organismide elutsüklis vahelduvad kahekordselt erinevad ploidsusfaasid – gameetne haplofaas ja sügootne diplofaas.
Lähte kromosoomikomplekti arvu organismis kutsutakse monoploidsuse arvuks, mida tähistatakse "x"-ga. Rakkude ploidsus võib muutuda organismis. Inimesel on valdav osa rakke diploidsed (üks kromosoomikomplekt pärineb emalt ja teine isalt), aga sugurakud (spermid ja munarakud) on haploidsed.
Haplo- ja diploidsuse vahepealne juht on haplodiploidsus, mille korral ühe soo organismidel on haploidsed rakud ja teisel sool diploidsed rakud. Kõige sagedamini on isastel haploidsed rakud ja emastel diploidsed rakud.
Lisaks nendele kolmele ploidsuse tüübile võib kromosoomikomplekt olla mitmes kordsuses (üle kahe; polüploidsus)), ebavõrdses kordsuses (aneuploidsus) või võrdkordsuses (euploidsus).
Kodumaa Hääl

Kodumaa Hääl (täispealkirjaga Kodumaa Hääl : Kristliku Rahvaerakonna häälekandja) oli 1925-1926 Tallinnas ilmunud Kristliku Rahvaerakonna häälekandja (ajaleht), mida andis välja Kristliku Rahvaerakonna Keskkomitee. Ajalehe vastutav toimetaja oli O. Lio ja tegevtoimetaja Leopold Raudkepp.
Mikoła Jermałovič

Mikoła Jermałovič (kasutatakse ka nimekuju Mikola Jermalovitš; valgevene Мікола Іванавіч Ермаловіч; 29. aprill 1921 Malyja Navasiołki küla, praegune Dziaržynski rajoon, praegune Minski oblast  - 5. märts 2000, Minsk) oli Valgevene kirjanik ja ajaloolane.
Silva Maljuk

Silva Ennok (sündinud 11. märtsil 1947 Pärnus) on Eesti sõudja.  
Lõpetas 1970 Pärnu õhtukooli. Töötanud 1988–1997 Pärnu 4. lastepäevakodus. 
171 cm, 63 kg.
Olevik ja Koduvald

Olevik ja Koduvald on aastast 2017 ilmuv ajaleht, mis vahendab Kambja valla uudiseid. Lehte annab välja Kambja vallavalitsus.
Olevik ja Koduvald on endiste vallaajalehtede Olevik ja Koduvald järeltulija.
Balti-Ameerika Vabadusliiga

Balti-Ameerika Vabadusliiga (inglise Baltic American Freedom League, lühendatult BAFL) on USAs Los Angeleses asuv organisatsioon. Tänapäeval tegeleb BAFL muu hulgas Baltimaade demokraatia arendamisega, majandus- ja julgeolekuküsimustega.
BAFL asutati 1981 Los Angeleses eesmärgiga võidelda Baltimaade taasiseseisvumise eest.
BAFLi president on Valdis Pavlovskis.
Paldiski linnavolinike loend 1934

14. ja 15. jaanuaril 1934 valiti Paldiski linnavolinikeks (RTL 1934, 13):
Lindirobot

Eelised ja puudused

Lindiroboti tööd saab põhiliselt võrrelda kettapõhise varundussüsteemiga.

Lintide tuvastamine

Lindirobotis iga lindikassett on mingil moel märgistatud. Lindikassett peab olema tuvastatav, sest see tagab lindiroboti süsteemil korrektse halduse lindikassettidega. Lindirobotid kasutavad lindikassettide tuvastamiseks põhiliselt vöötkoodi ja raadiosagedustuvastuse (RFID) tehnoloogiat. Igasugune tõrge lindikasseti tuvastamisel võib põhjustada andmetele mitte juurdepääsu saamist. Andmete varundamise või taastamise üheks võimalikuks probleemiks on tõrked vöötkoodi lugemisel.

Vöötkooditehnoloogia

Lindikassetil on peal vöötkood, mida lindirobotis olev robotkäsi loeb vöötkoodilugeriga. Lindimeedia kasutab Code 39 vöötkoodi tehnoloogiat, mis on laialdaselt kasutatav standard . Vöötkoodi tehnoloogia on tõhus, sest kasseti saab tuvastada ainult sellel oleva vöötkoodi abil, ilma et linti peaks eraldi lindiseadmesse sisestama . Robotkäel asuv vöötkoodiluger ei pea vöötkoodiga otseses kontaktis olema, piisab teatud kaugusel skaneerimisest. Saadud informatsiooni hoitakse juba tarkvararakenduses .
Näiteks LTO-6 lindikassetti vöötkood koosneb kaheksast tähe- või numbrimärgist .

RFID-tehnoloogia

2010. aastal lisas Hewlett-Packard RFID siltide tehnoloogia ka LTO-3, 4, 5 ja 6 lindikassettidele. Need sildid sisaldavad korraga RFID- ja vöötkooditehnoloogiat, et kiirendada ja lihtsustada lindikassettide tuvastamise tehnoloogiat, seda eriti suurtes andmekeskustes. RFID-skanneriga on võimalik sekunditega tuvastada kassetil olevaid märgistusi, isegi kui nad on veel avamata pappkarbis.

Lindiautomaadid

Väiksemad lindirobotid on lindiautomaadid. Lindiautomaat (ingl tape autoloader) sisaldab tavaliselt ühte lindiseadet, mis siini peal liikudes pääseb juurde lindikassettidele. Suurim erinevus lindiautomaadi ja lindiroboti vahel on see, et lindiautomaadi tööd juhib inimene, mitte enam varundustarkvara . Lindiautomaat võimaldab kasutajal pigem väiksema mahulisemat andmete varundamist, näiteks isiklikest failidest. Lindirobot on pigem mõeldud suuremate süsteemide ja serverite varundamiseks ja arhiveerimiseks.
Obernberg am Brenner

Geograafia

Obernberg am Brenner paikneb umbes 30 km Innsbruckist lõunas samanimelises orus, mis väljub Wipptali lääneküljelt Gries am Brenneri juures. Org lõpeb Schwarze Wandi massiivi ja Tribolaumi grupiga. Populaarset Obernberger Seed külastavad turistid. Obernberger Seebach voolab läbi küla ja annab Obernbergile joogivee.

Asundused

Außerthal, Eben, Frade, Gereit, Leite, Innerthal.

Juured

Org oli asustatud juba pronksiajast saati ja seda kasutati karjamaana. Roomlased okupeerisid paiga aastal 15 eKr. Hiljem avati kulla, hõbeda, vase ja plii kaevandused, mis tegutsesid 16. sajandini, ja neid omasid Brixeni piiskopid 1490. aastani, mil need läksid Tirooli vürstkonnale. 1238. aasta dokumendis on nimi "Padreins", samas "Obernbergi" mainitakse esmakordselt umbes 1300. aastal, senini oli seda kutsutud "Vinaders". Naaberkülad Wippatalis, nagu St. Leonhard, St. Jodok ja Gries am Brenner, kasutasid mäetööstuse arengut, kuna nende territooriumitel olid valukojad ja laod. Umbes 1560. aasta paiku tekkis väärismetallide import uuest maailmast, kaevandused ja laod suleti. Pühale Nikolausele pühendatud kaevurite poolt ehitatud romaani stiilis kabelit mainitakse 1339. aasta dokumendis. 15. sajandil rahvaarvu kasvades kabelit laiendati ning ehitati gooti stiilis koor. 1758. aastani sõltus kabel Matrei am Brennerist, siis sai oma kuraatori ja samasse kohta ehitati Franz de Paula Penzi juhtimisel uus barokkstiilis kirik. 1891. aastal ülendati paik kihelkonnaks.
Eesti Suursaatkond Pariisis

Eesti Suursaatkond Pariisis on Prantsusmaal Pariisis asuv Eesti suursaatkond. 
Aastast 2015 on Eesti suursaadik Prantsusmaal Alar Streimann.
Wild Ones

Wild Ones on Eesti rockabilly-ansambel, mis loodi 2002. aastal.
Ansambli nimi on võetud filmi 1953. aasta filmi "The Wild One" järgi.
2004 osalesid nad üritusel Valga Cruising ainsa Eesti bändina 9 bändi hulgas.
Ernst Albrecht

Isiklikku

Tema isa Carl Albrecht (1902–1965) oli arst, tema tütar Ursula von der Leyen on poliitik.
Gelsenkirchen

Ajalugu

Gelsenkircheni on esmakordselt mainitud 1150. aastal, kuid tänapäeva linnaosa Bueri juba 1003. aastal. 
Pärast rasketööstuse keskuseks arenemist sai 1875. aastal linnaõigused.

Sport

Linna edukaim jalgpalliklubi on FC Schalke 04, mille kodustaadion on Veltins-Arena.
Suži

Suži on asum Lätis, Riia linna Vidzeme eeslinna osa pindalaga 4,023 km². Osalt asub asumi territoorium ka Riia linna Põhjarajoonis. Suži asub Ķīšezersi kaldal järve ja Garkalne piirkonna vahel. Asum piirneb loodes Jaunciemsi asumiga, kagus aga Bukultiga. 502 elanikku (2010). 
Suži asub Ķīšezersi-äärsel alal, mis ulatub 7–9 meetrit üle merepinna. Asumi territooriumil on arvukalt luiteid, mis ulatuvad 14–16 meetrit üle merepinna, kõrgeim tipp on aga Suži luide, mis ulatub 18 meetrit üle merepinna. Asumi juurde rajati 1993. aastal 320 hektari suurune Jaunciemsi looduspark.
Asumi vanimad elanikud olid liivlased. Liivi kaluritelt on asum saanud ka oma nime (Suž tähendab liivi keeles hunti). Järve kaldal asus kaks kaluriküla, Suži ja Ozolkalni. Suži juurde tekkis ka Suži mõis. Pärast Teist maailmasõda rajati Sužisse Nõukogude sõjaväebaas. Riia linnaga liideti Suži alad aastal 1974.
Püsipunktita permutatsioon

Püsipunktita permutatsioon ehk korratus on kombinatoorikas hulga elementide permutatsioon, mis ei jäta ühtki elementi paigale.
-elemendilise hulga võimalike püsipunktita permutatsioonide arvu näitab subfaktoriaal .
Arvu  kasvades läheneb  elemendi permutatsioonide hulgas püsipunktideta permutatsioonide osakaal kiiresti arvu e pöördväärtusele.
Juhul kui permutatsioonis jääb osa elemente paigale, saab rääkida osalisest korratusest. Osaliste korratuste arvu näitavad kohtumiste arvud.
Rummu aherainemägi

Rummu aherainemägi (ka Rummu tuhamägi) on aherainemägi Harju maakonna loodeosas Lääne-Harju vallas.
Selle absoluutne kõrgus on ligi 71 m ja suhteline kõrgus ligi 48 m.
See on tekkinud Rummu karjäärist paekivi kaevandamise tulemusena ja koosneb mitmesuguste paekivifraktsioonide segust.
Liitiumelement

Omadused

Liitiumelementidel on suur erienergia (energiatihedus mahu- või massiühiku kohta), kõrge püsiv pinge ja kasutatavus ka eriti madalatel temperatuuridel. Hea hermeetilisuse tõttu toimub isetühjenemine väga aeglaselt: 10-aastase säilitamise järel on alles 80–90% laengust.
Asgardia

Asgardia Kosmoseriik (inglise keeles Space Kingdom of Asgardia) on kosmosesse rajatav riik, mida selle loojad käsitlevad kui olemasolevatest riikidest sõltumatut. Asgardia üks eesmärke on saada tunnustatud riigiks ning rajada 2043. aastaks püsiasustus Kuul. Asgardia loomise kavatsusest andis avalikkusele teada 12. oktoobril 2016 selle projekti eestvedaja Igor Ašurbeili.
Asgardial on peaminister, ministeeriumid ja parlament. Asgardia parlamendi esimees on Lembit Öpik.

Satelliitide lennutamine

Asgardia eesmärkide hulka kuulub tehiskaaslaste lennutamine Maa orbiidele. 
Oma esimese satelliidi (Asgardia 1) saatis Asgardia üles 12. novembril 2017 kosmodroomilt MARS kanderaketiga Antares. Satelliit kaalus vaid 2,8 kg.
Protsessuaalne arheoloogia

Kriitika

Protsessuaalse arheoloogia kriitikud, keda on sageli nimetatud postprotsessualistideks, leidsid, et protsessuaalse meetodi asemel, kus arheoloogid püüavad kontrollida ja sõnastada tõeseid või õigeid hüpoteese, tuleks esitada palju erinevaid tõlgendusi, arvestada tuleb tunnetuslikke tegureid, sümbolismi ja uurijate tausta. Universaalsete seaduste loomine pole võimalik, keskenduda tuleb minevikuühiskondade vaheliste erinevuste märkamisele ja mõistmisele.
Eesti-Luksemburgi suhted

Eesti-Luksemburgi suhted on kahepoolsed suhted Eesti ja Luksemburgi vahel.
Luksemburg tunnustas Eesti Vabariiki 22. veebruaril 1923.
Luksemburg taastunnustas Eestit 27. augustil 1991. Kahe riigi vahelised diplomaatilised suhted algasid 29. augustil 1991.
Tegutseb Eesti suursaadik Luksemburgis, kes resideerib Brüsselis. Tegutseb ka Luksemburgi suursaadik Eestis, kes resideerib Prahas.
Primitivo

"Primitivo" on Lõuna-Itaalias levinud punane viinamarjasort.
"Primitivot" peetakse pigem teisejärguliseks ja odavapoolseks marjaks.
DNA-uuringud on tõestanud, et USA-s Californias levinud viinamari "Zinfandel" on tegelikult seesama Itaaliast pärit "Primitivo".
Sotsiaalne hind

Sotsiaalne hind (inglise social cost või social price) on mingi toote või teenuse loomise tegelik hind ühiskonnale.
Sotsiaalne hind võib mõnikord olla suurem kui turuhind.